Miçiqan gölü

Miçiqan gölü () — ABŞ ərazisidə yerləşən Böyük göllər qrupuna daxil olan tək göldür. Yuxarı göldən cənubda yerləşir. Huron gölü və Makinak boğazı  ilə birləşir. Huron və Miçiqan gölləri eyni hidroloji sistemə malik olsalar da, ayrı göllər hesab edilir.

 Coğrafiyası 
Miçiqan gölünün sahəsi —  57 750 km² (Böyük göllər qrupuna daxil göllərin sahəsinin ⅓ təşkil edir), uzunluğu 500 km, eni 190 km təşkil edir. Dəniz səviyəsindən hündürlüyü 177 m, ən dərin yeri 281 metrdir. İlin dörd ayı buzla örtülü olur. Adaları -Biver, Şimali Manitu, Cənubi Manitu.

Gölün birbaşa Miçiqan, İndiana, İllinoys və Viskonsin ştatlarına çıxışı vardır. Sahillərində  Çikaqo, Evanston və Hayland-Park (İllinoys), Qrin-Bey (Viskonsin), Qeri və Hemmond (İndiana) yerləşir.

 Etimologiyası və tarixi 
Miçiqan gölü adını Miçiqan ştatından deyil tam tərsi ştat adını bu göldən alır. Göl öz adını mishigami sözündən götürmüşdür, Ociba dilində «böyük su» mənasını kəsb edir. Gölü ilk görən avropalı 1634-cü ildə fransız Jan Nikole olmuşdur.

 Mənbə 
 EPA's Great Lakes Atlas
 Great Lakes Coast Watch
 Michigan DNR map of Lake Michigan
 Official Michigan DNR Freshwater Fishing Regulations 
 Bathymetry of Lake Michigan
 Bibliography on Michigan lighthouses
 Interactive map of lighthouses in area (northern Lake Michigan)
 Interactive map of lighthouses in area (southern Lake Michigan)
 Terry Pepper on lighthouses of the western Great Lakes
 Wagner, John L., Beacons Shining in the Night

Kateqoriya:Miçiqan gölləri
Kateqoriya:Böyük göllər
Kateqoriya:İllinoys sərhədləri
Kateqoriya:Viskonsin sərhədləri